b'\n_START_ARTICLE_\nVratislav Lokvenc\n_START_PARAGRAPH_\nVratislav Lokvenc (s. 27. syyskuuta 1973 N\xc3\xa1chod, T\xc5\xa1ekkoslovakia) on t\xc5\xa1ekkil\xc3\xa4inen jalkapalloilija, pelipaikaltaan hy\xc3\xb6kk\xc3\xa4\xc3\xa4j\xc3\xa4. H\xc3\xa4n pelasi vuonna 2008 Sveitsin p\xc3\xa4\xc3\xa4sarjassa FC Baselin voittoisassa joukkueessa ja lukeutui aikanaan my\xc3\xb6s T\xc5\xa1ekin maajoukkueen vakiomiehist\xc3\xb6\xc3\xb6n._NEWLINE_Lokvenc pelasi vuosina 1992\xe2\x80\x931994 Hradec Kr\xc3\xa1lov\xc3\xa9ssa, 1994\xe2\x80\x932000 Sparta Prahassa, 2000\xe2\x80\x932004 Kaiserslauternissa, 2004\xe2\x80\x932005 VfL Bochumissa ja 2005\xe2\x80\x932008 FC Red Bull Salzburgissa.  Baselissa h\xc3\xa4n pelasi vain yhden vuoden ja siirtyi sen j\xc3\xa4lkeen  vuodeksi Saksaan FC Ingolstadt 04:iin._NEWLINE_Maansa maajoukkueessa h\xc3\xa4n on pelannut EM-kisoissa sek\xc3\xa4 vuonna 2000 ett\xc3\xa4 2004. H\xc3\xa4n pelasi my\xc3\xb6s vuoden 2006 MM-kisoissa. Kaikkiaan h\xc3\xa4n pelasi 74 maaottelua ja teki niiss\xc3\xa4 14 maalia vuosina 1995\xe2\x80\x932006.'